hu fr hu hu hu hu hu hu hu hu hu hu hu hu su hu hu hu de hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu id hu hu hu en is hu en hu hu en en hu en cs en hu hu hu hu hu en hu en pt hu hu hu nl hu hu hu en en hu hu hu hu hu uk hu hu de hu en hu hu hu hu pl it hu hu sl pl hu it nl hu hu hu hu pt hu
Tokió 2020: tizenöt magyar utánpótláskorú sportolóval kezdődik az olimpia | UtánpótlásSport
Ezek olyan sütik, amelyek a weboldalunk működtetéséhez szükségesek. Ebbe a kategóriába tartoznak például azok a sütik, amelyek lehetővé teszik, hogy Ön bejelentkezhessen a weboldal zárt részeibe.
Ez a kategória tartalmazza azokat a sütiket, amik például a weboldalon történő videók lejátszásáért, "Tetszik" gomb használatáért felelnek.
Ezek a sütik lehetővé teszik számunkra, hogy számontartsuk és felismerhessük a látogatóinkat, valamint azt, hogy kövessük a látogatóink útvonalát a weboldalunk felhasználása során. Ez segít abban, hogy javításokat végezzünk a weboldalunkon, például úgy, hogy biztosítjuk a látogatóink számára azt, hogy könnyen megtalálják, amit keresnek.
Hozzájárulok, hogy az MediaBook Kiadó Kft. a weboldalán cookie-kat használjon annak érdekében, hogy a honlap a lehető legjobb felhasználói élményt nyújtsa. Beállítás Ok További információk
Tokió 2020: tizenöt magyar utánpótláskorú sportolóval kezdődik az olimpia
A hivatalosan pénteken kezdődő 32. nyári ötkarikás játékokon a sportlövő Mészáros Eszter és a tekvondós Salim Omar mutatkozik be elsőként a magyar utánpótláskorú sportolók közül, a legkésőbb pedig az öttusázó Gulyás Michelle szerepel a japán fővárosban.
Munkatársainktól – utanpotlassport.hu •
Magyar idő szerint a július 23-án, pénteken 13 órakor esedékes megnyitóünnepséggel veszi hivatalosan is kezdetét Tokióban a 32. nyári olimpiai játékok, melyen a világ legjobb sportolói 33 sportág 339 versenyszámában mérik össze a tudásukat.
Tizenöt magyar utánpótláskorú sportolóval kezdődik az olimpia  •  Forrás: MOB
A megnyitóünnepségnek az Olimpiai Stadion ad otthont a japán fővárosban, amely a későbbiekben is központja marad az ötkarikás játékoknak, de csak egyike lesz a 33 helyszínnek, ahol majd a küzdelmek folynak. A szervezők nagyjából 12 ezer sportolót várnak Japánba, ebből az amerikai olimpiai csapat adja a legtöbb versenyzőt, 650-et. A magyar csapat 173 fővel vesz részt az eseményen, és 23 sportág 27 szakágában lesz érdekelt. A küldöttségből egyedüli magyar csúcstartó lesz a tőröző Mohamed Aida, aki egyben az egyik zászlóvivő a megnyitón, a másik pedig az úszó Cseh László, aki ötödször szerepel az olimpián. Természetesen jó néhányan az első ötkarikás játékukra készülnek, és közöttük is vannak olyanok, akik még utánpótláskorúként versenghetnek Tokióban. A magyar csapatban tizenöt ilyen sportoló akad. Kettőjükért már szombat hajnalban izgulhatunk.
Mészáros Eszter az első magyar utánpótláskorú, aki bemutatkozik Tokióban  •  Forrás: ISSF
Magyar idő szerint hajnali fél kettőkor a 19 éves sportlövő, Mészáros Eszter a 10 méteres légpuskaversenyben lép lőállásba, nem sokkal később pedig a 18 esztendős tekvondós, Salim Omar is bemutatkozik 58 kilóban a második helyen kiemelt olasz Vito Dell’Aquila ellen. Előbbi ígéret világkupa-győzelemmel, utóbbi Európa-bajnoki címmel hangolt a viadalra. Vasárnap a női kézilabda-válogatott franciák elleni csoportmeccsén a korosztályos nemzeti együttessel már Európa-bajnoki arany- és világbajnoki ezüstérmes 20 éves Vámos Petra is szerephez juthat, hétfőn pedig a szintén a 21. életévében járó, sok minden más mellett ifjúsági olimpiai bajnok Pusztai Liza jön a kardvívók egyéni versenyében.
Kedden mutatkozik be az utánpótlás-korosztályokban gyakorlatilag minden címet elhódító, 19 éves cselgáncsozó, Özbas Szofi, aki már tudhatja, hogy igen erős ellenféllel kezd 63 kióban a hatodik helyen kiemelt, Európa-bajnok és vb-bronzérmes német Martyna Trajdos személyében. És ugyanúgy kedden vár nagy szerep a szintén 19 éves Vas Kata Blankára a hegyikerékpárosok között. Számára a szakágban szerzett U23-as világbajnoki ezüstérme adhat önbizalmat.
Varga Ádám már annak is nagyon örül, hogy bekerült a tokiói csapatba  •  Forrás: MKKSZ
Július 29-én, csütörtökön ugrik vízbe a két magyar utánpótláskorú úszó. A budapesti felnőtt Eb-n juniorvilágcsúcsot úszott 18 éves Kós Hubert 200 m vegyesen, a nem egészen 16 esztendős Veres Laura pedig a 4×200 m-es gyorsváltó tagjaként debütálhat. Két napra rá, jövő hét szombaton a női kardcsapatban tartalékként számon tartott 18 éves Battai Sugár is pástra léphet, és már augusztus másodika lesz, amikor a 21 éves, junior Európa-bajnok kötöttfogású birkózó, Szőke Alex is szőnyegre vonul a 97 kilósok között. Továbbá ezen a napon selejtez az utóbbi időszakban a hazai mezőnyből kimagasló, egyaránt 21 esztendős Adolf Balázs és Fejes Dániel kenupárosa is 1000 méteren, na meg a velük egyidős kajakos Varga Ádám, aki például kétszer is legyőzte az elmúlt évben a „királyszám”, vagyis az ezer egyes világbajnokát, Kopasz Bálintot, és Tokióban a K1 mellett K2 1000 m-en is vízre szállhat. A sportág negyedik magyar korosztályos kiválósága, a még csak 19 éves Horányi Dóra C1 200 méteren állhat rajthoz augusztus negyedikén, kedden.
Az utoljára bemutatkozó magyar utánpótláskorú sportoló az öttusázó Gulyás Michelle lesz, aki számára augusztus ötödikén tartják a rangsoroló vívást, másnap szombaton pedig a döntőt. A 20 esztendős kiválóság az idén többek között világkupa-viadalt nyert, bronzérmet szerzett a világbajnokságon és a vk-döntőn is, ráadásul világranglista-vezetőként érkezik Tokióba, így minden oka megvan a bizakodásra.
A magyar utánpótláskorú sportolók várható programja a tokiói olimpián (magyar idő szerint):
SPORTLÖVÉSZET. 1:30: 10 m légpuska, selejtező; 3:45: ua., döntő (Mészáros Eszter). TEKVONDÓ. 3:00: 58kg, a döntőig, 12:00: 58kg vigaszág, bronzmeccs, döntő (Salim Omar)
KÉZILABDA. 14:30: csoportmeccs, magyar–francia (Vámos Petra)
VÍVÁS. 2:00: kard egyéni 64-es tábla az elődöntőig, 11:00: kard egyéni elődöntő, döntők (Pusztai Liza)
CSELGÁNCS. 4:00: 63 kg, selejtezők, 10:00: ua. vigaszág, elődöntő, döntő (Özbas Szofi). KÉZILABDA. 4:00: csoportmeccs, magyar–brazil (Vámos Petra). SPORTLÖVÉSZET. 6:15: 10 m légpuska, mix csapat, selejtező, 8:15: ua. döntő (Mészáros Eszter). HEGYIKERÉKPÁR. 8:00: női cross-country (Vas Kata Blanka).
ÚSZÁS. 12:00: 200 m vegyes, előfutam (Kós Hubert), 12:00: 4×200 m gyorsváltó, előfutam (Veres Laura)
ÚSZÁS. 5:08: 200 m vegyes, elődöntő (Kós Hubert?), 5:31: 4×200 m gyorsváltó, döntő (Veres Laura?). KÉZILABDA. 12:30: csoportmeccs, magyar–orosz (Vámos Petra)
ÚSZÁS. 4:16: 200 m vegyes, döntő (Kós Hubert?)
VÍVÁS. 3:00: kardcsapat a döntőig, és az 5–8. helyért, 11:30: ua. bronzmeccs és döntő (Pusztai Liza, Battai Sugár). SPORTLÖVÉSZET. 5:00: 50m puska 3×40 lövés összetett, kvalifikáció, 9:00: ua. döntő (Mészáros Eszter). KÉZILABDA. 12:30: csoportmeccs, magyar–spanyol (Vámos Petra)
KAJAK-KENU. 3:05: C2 1000 m, előfutam, 5:06: ua., negyeddöntő (Adolf Balázs, Fejes Dániel), 3:21: K1 1000 m, előfutam, 5:22: ua. negyeddöntő (Varga Ádám). BIRKÓZÁS. 4:30: 97 kg, nyolcad- és negyeddöntők, 11:15: ua., elődöntők (Szőke Alex). KÉZILABDA. 9:15: csoportmeccs, magyar–svéd (Vámos Petra)
KAJAK-KENU. 2:44: C2 1000 m, elődöntő, 4:46: ua. B döntő vagy 4:54: döntő (Adolf Balázs, Fejes Dániel?), 3:00: K1 1000 m, elődöntő, 5:13: ua. B döntő vagy 5:21: döntő (Varga Ádám?). BIRKÓZÁS. 4:00: 97 kg, vigaszág, 12:30: ua., bronzmérkőzés és döntő (Szőke Alex?)
KÉZILABDA. 2:30 v. 6:15 v. 10:00 v. 13.45: negyeddöntő (Vámos Petra?). KAJAK-KENU. 2:58: C1 200m, előfutam, 4:53: ua., negyeddöntő (Horányi Dóra), 3:54: K2 1000 m, előfutam, 5:21: ua., negyeddöntő (Varga Ádám).
KAJAK-KENU. 2:44: C1 200 m, elődöntő, 4:36: ua., B döntő vagy 4:43: döntő (Varga Ádám?), 3:12: K2 1000 m, elődöntő, 5:26: ua., B döntő vagy 5:34: döntő (Horányi Dóra?). ÖTTUSA. 6:00: rangsoroló vívás (Gulyás Michelle)
KAJAK-KENU. 2:44: C1 1000 m, előfutam, 4:21: ua., negyeddöntő (Adolf Balázs, Fejes Dániel). ÖTTUSA. 7:30: úszás, 8:45: bónusz vívás, 10:15: lovaglás, 12:30: laser run (Gulyás Michelle). KÉZILABDA. 10:00 v. 14:00: elődöntő (Vámos Petra?).
KAJAK-KENU. 2:44: C1 1000 m, elődöntő, 4:31: ua., B döntő vagy 4:39: döntő (Adolf Balázs, Fejes Dániel?)
KÉZILABDA. 4:00: bronzmeccs vagy 15:00: döntő (Vámos Petra?)
Kommentek küldéséhez a sütik engedélyezése szükséges a lábléc menüben
Küldd el a lehető leghamarabb sportágad eredményeit, híreit, érdekességeit: [email protected]
Impresszum | Médiaajánlat | Adatvédelem | Sütik kezelése | Honlapkészítés | © Minden jog fenntartva. | Utanpótlássport 2022